Digte

**DIGTE**
user:siriljokjel

I løpet av sin tid som forfatter skrev Henrik Ibsen mange dikt. De fleste av dem ble skrevet i den første halvdelen av forfatterskapet, altså fram til 1875. Han startet med spotterim og smededikt, men skrev senere mer ”ordentlige” dikt som ble trykt i aviser. Debuten hans som lyriker var med diktet ”I Høsten” i 1849 under pseudonymet Brynjolf Bjarme. Dette vart altså før han gav ut sitt første drama, //Catilina//, i 1850. Senere ble mange andre av Ibsens dikt publisert i aviser og blader, men det tok lang tid før han kom med noen diktsamling, til tross for hans tanker om det. Først i 1870 bestemte han for å gi ut en samling av diktene sine. Han gikk gjennom alle diktene flere ganger og korrigerte dem. Alt skulle være riktig. Og den 3. mai 1871 ble endelig 4000 eksemplarer av samlingen med navn //Digte// utgitt. Dette var hans første og eneste diktsamling, med 60 dikt som var skrevet mellom 1847 og 1870. Senere kom nye opplag, til sammen sju ulike. Det som kom i desember 1875 inneholdt i tillegg fire nye dikt.

Det av diktene som er mest kjent er ”Terje Vigen”. Dette handler om en nordmann som under napoleonskrigen på starten av 1800-tallet må ro hele veien til Danmark for å hente mat til kone og barn. Grunnen til dette er at England har blokkert all import til Norge. På tur hjem blir Terje Vigens båt senket, mens han selv blir tatt til fange av engelskmennene. Når han kommer tilbake fem år senere, er familien hans død. Noen år senere møter han den engelske lorden som tok han til fange, og får mulighet til å ta hevn. Men i stedet ber lorden om tilgivelse, og Terje Vigen lar ham gå. Nå kan han endelig få fred.

Kilder: [] [] []